ଉକ୍ତ ଯୋଜନାଟି ସମ୍ପୁର୍ଣ୍ଣ ଭାବେ ନାବାର୍ଡର ଋଣ ସହାୟତା ଉପରେ ନିର୍ଭର କରେ । ଏହି ଯୋଜନାର କାର୍ଯ୍ୟକାରୀତା ସମ୍ବନ୍ଧରେ ନିମ୍ନରେ ବର୍ଣନା କରାଯାଇଛି ।
ଚାଷୀମାନେ ଜିଲ୍ଲା କଲେକ୍ଟରଙ୍କୁ ଆବେଦନପତ୍ର ଜରିଆରେ ଜଣାଇ ପ୍ରକଳ୍ପ ମୂଲ୍ୟର ୨୦ ଶତାଂଶ (କିମ୍ବା ସ୍ଥଳ ବିଶେଷରେ ୧୦ଶତାଂଶ KBK/TASP/DPAP ଅଞ୍ଚଳ ଚାଷୀ ପାଇଁ ଉଦ୍ଦିଷ୍ଟ)ଦେବାପାଇଁ ସହମତି ପ୍ରକାଶ କରିଥାନ୍ତି । ଉଠାଜଳ ସେଚନ ନିର୍ବାହୀ ଯନ୍ତ୍ରୀ ପ୍ରକଳ୍ପର ସାଫଲ୍ୟତା ସମ୍ବନ୍ଧେ ଅନୁସନ୍ଧାନକରି ସଫଳ ହୋଇଥିବା ପ୍ରକଳ୍ପକୁ ମୂଲ୍ୟାୟନକରି ଏକ ସମ୍ପୁର୍ଣ୍ଣ ପ୍ରକଳ୍ପ ବିବରଣୀ (DPR) ପ୍ରସ୍ତୃତ କରନ୍ତି ଓ ଜିଲ୍ଲା କଲେକ୍ଟରଙ୍କ ନିକଟକୁ ପଠାଈଥାନ୍ତି । ଜିଲ୍ଲା କଲେକ୍ଟର ଏହାକୁ ଶାସନ ସଚିବ, ଜଳ ସମ୍ପଦ ବିଭାଗ, ଭୁବନେଶ୍ବରଙ୍କ ନିକଟକୁ ରାଜ୍ୟ ସ୍ତରୀୟ ସ୍କ୍ରୀନିଂ କମିଟିର (SLSC- State Level Screening Committee) ଅନୁମୋଦନ ପାଇଁ ପଠାଇଥାନ୍ତି । SLSC ଅନୁମୋଦନ ପରେ ଏହା ରାଜ୍ୟର ଅତିରିକ୍ତ ମୁଖ୍ୟ ଶାସନ ସଚିବଙ୍କ ନିକଟକୁ ଉଚ୍ଚସ୍ତରୀୟ କମିଟି ମିଟିଂର (HPC- High Power Committee Meeting) ଅନୁମୋଦନ ପାଇଁ ପଠାଇଥାନ୍ତି। HPC ମିଟିଂର ଅନୁମୋଦନ ପରେ ଉକ୍ତ ପ୍ରକଳ୍ପଟିକୁ ରାଜ୍ୟରେ ଥିବା ନାବାର୍ଡ ଅଫିସକୁ ଋଣ ମଞ୍ଜୁରୀ ପାଇଁ ପଠାଇଥାନ୍ତି । ନାବାର୍ଡ ଋଣ ମଞ୍ଜୁରୀ ପରେ ରାଜ୍ୟ ସରକାର ନିଜ ଅଂଶଧନରୁ ପ୍ରଥମେ ପ୍ରକଳ୍ପ ପାଇଁ ପ୍ରକଳ୍ପ ମୂଲ୍ୟର ୮୦ ଶତାଂଶ ( କିମ୍ବା ସ୍ଥଳ ବିଶେଷରେ ୯୦ ଶତାଂଶ KBK/TASP/DPAP ଅଞ୍ଚଳ ଚାଷୀ ପାଇଁ ଉଦ୍ଦିଷ୍ଟ) ଅନୁଦାନ ଦେଇ କାର୍ଯ୍ୟାରମ୍ଭ ନିର୍ଦେଶ ଦେଇଥାନ୍ତି । ପ୍ରକଳ୍ପ କାର୍ଯ୍ୟଟି ସରିବାପରେ, ପ୍ରକଳ୍ପଟିକୁ ଚାଷୀକମିଟିଙ୍କୁ ହସ୍ତାନ୍ତର କରାଯାଇଥାଏ ଓ ଚାଷୀକମିଟି ଏହାର ପରିଚାଳନାଭାର ଗ୍ରହଣ କରି ନିଜସ୍ବ ସୁତ୍ରରୁ ବିଦ୍ୟୁତ ଦେୟ ଦେବା ସଙ୍ଗେ ସଙ୍ଗେ ଚାଷକାର୍ଯ୍ୟ କରିଥାନ୍ତି ଓ ପ୍ରକଳ୍ପଟି ର ରକ୍ଷଣା ବେକ୍ଷଣା ଓ ମରାମତି କାର୍ଯ୍ୟ କରନ୍ତି ।
